# data[].attributes.body
Ez egy szuper jó játék. Rajzold le az árnyékod, majd színezd ki!

# data[].attributes.body
Számold meg, hogy mennyi ábrát látsz a négyzetek felett. Számolj le annyi ceruzát. Ha tudod, mutasd meg a számok közül, hogy mennyit számoltál. Ha nem kérd meg anyukádat, hogy segítsen.

# data[].attributes.body
Keresd meg azt a katicabogarat, amelyiken annyi petty van, amennyit a kép bal oldalán látsz!

# data[].attributes.body
Készítsetek ceruzatartót WC papír gurigából.
Ez a fonallal bevont is nagyon szép, de szép színes csomagolópapírral is be lehet vonni a gurigákat. Attól függően, hogy mekkora ceruzatartót szeretnétek csinálni kell kivágni kartonból egy kört, és az összeragasztott gurigákat réragasztani. Tetszőlegesen lehet díszíteni. Máris készen van az íróasztalodra állítható ceruzatartó.

# data[].attributes.body
Emlékeztek még, hogy mit tanultunk meg Szepitől az óvodás évek alatt? Az első fontos szabály: Mindenkit befogadunk, mindenkit elfogadunk. A Napraforgó héten éppen az összetartozásunk, az egymás segítése, az egymásnak örülés szabálya domborodik ki.
Vigyétek ezt a szabályt a többivel együtt magatokkal az iskolába is.

# data[].attributes.body
Ez az időszak már az iskola látogatás időszaka is lett volna, ha itt vagytok. A tanító nénik szeretettel vártak volna bennünket, hogy egy kicsit beülhessetek az iskolapadba, meghallgassátok az elsősök milyen szépen olvasnak, számolnak, és belekukkanthassatok az olvasókönyvekbe, munkafüzetekbe.
Megnézhettük volna azt is, hogy miben más az iskola az óvodához képest, de azt gondolom, hogy ti már vagytok olyan okosak, hogy ezt egyébként is tudjátok.
Mit gondoltok mik azok az eszközök, amik majd szeptemberben bele kell, hogy kerüljenek a szép új iskolatáskába?
A két játék, amit most küldök, ezek egy részét mutatja meg nektek.

https://learningapps.org/display?v=pzzuegett20

# data[].attributes.attachment_link.provider_name
Wordwall - Készítsen feladatokat gyorsan, egyszerűen

# data[].attributes.attachment_link.description
Párosító - Érintse meg a megfelelő párokat, addig, míg el nem fogynak

# data[].attributes.body
Mozogjatok sokat a szabadban!

# data[].attributes.attachment_link.title
Katus Attila - Gyerektorna, gyerek aerobik pár percben

# data[].attributes.body
Ezen a héten egy szép magyar népmesét ajánlok nektek. Ha az oviban lennénk, ezt ti nagyon ügyesen tudnátok eljátszani.

# data[].attributes.body
Kicsik voltunk, nagyok leszünk,
Hívogat az iskola:
Csingi — lingi! Gyertek, gyertek!
Szól a csengő szép szava.

Megyünk ím már, hogyne mennénk,
Kedvesek ám a betűk.
De most azért óvodásként,
Mégis könnyes a szemünk.

De jó is volt ide járni!
Mennyi öröm várt itt ránk!
Sok — sok mese, nóta, játék,
Napsugaras szép világ.

Itt játszottunk télen, nyáron.
Nőttem, s velem nőtt a szék,
A baba, a labda, autó,
Tanultam verset, mesét.

Hej, de jó volt ide járni
Úgy — e bizony gyerekek?
Óvó néni, akárcsak az
Édesanyánk, szeretett.

A csengőig ágaskodtam....
Most elérem könnyedén,
S a kicsiknek most én mondom.
Te is megnősz, kisöcsém.

Kicsik voltunk, nagyok leszünk,
Hívogat az iskola,
De téged, szép óvodánk,
Nem felejtünk el soha.

Ezt a verset tanulgassátok anyukával, hogy amikor legközelebb találkozunk, és búcsút intünk egymásnak, el tudjuk mondani.

# data[].attributes.body
Gyereknapra az oviban is kaptatok már szélforgót. Most anyukával ügyesen el tudjátok készíteni a képek segítségével.

# data[].attributes.attachment_link.readable_text
Talán az egyik legjobb szabadtéri dekoráció és egyben játék, melyet a gyerekek nagyon szeretnek, a szélforgó. Pillanatok alatt összeállítható, és különböző anyagokból is elkészíthető. A leggyakoribb a papírból készült, amit egy hurkapálcára felrögzítve ki is vihetünk a szabadba, hadd forgassa a szél. Remek kikapcsolódás és szórakozás kicsiknek, nagyoknak egyaránt. 🙂

Amire szükségünk lesz:

- színes, négyzet alakú papírlapok/kartonlapok
- papírragasztó
- olló, ceruza
- gombostű
- hurkapálca
(- gyöngy)

Elkészítés:

Mi 21×21 cm-es lapokkal dolgoztunk.
A papírlapra mindkét irányból húzzunk átlósan felező vonalakat. Majd a középponttól mérjünk ki mind a négy irányba 6 cm-t. Ha kisebb papírral dolgozunk, kb. az 1/3-áig tegyünk jelölést a középponttól. Ha meg vannak a jelölések, a sarkoktól vágjuk be a papírt.

Így kapunk 4 db háromszög szerűséget. Mindegyiknek az egyik sarkát, az óramutató járásával ellentétesen, egyesével ragasszuk a középpontra.

Ezután a középponton óvatosan szúrjuk át a papírt egy nagyfejű gombostűvel. Ha valakinek nincs ilyen gombostűje, mint ahogy nekünk sem, először húzzon a gombostűre egy gyöngyöt, majd így szúrja át a középpontot. A gyerkőcöknek itt már segítsünk, nehogy megszúrják magukat!

Ezt követően egy nagyobb gyöngyöt húzzunk a gombostű végére, és így szúrjuk bele a hurkapálcába.
Mielőtt a szélforgóval együtt átszúrtuk volna a hurkapálcán a gombostűt, először átütöttük a gombostűt rajta teljesen, hogy a vége kijöjjön a pálca másik oldalán.

Ha átszúrtuk a gombostűt, nyomjuk addig, amíg a gyöngy és a pálca össze nem érnek. Ezután a gombostű kilógó végét egy drótvágóval vágjuk le.
Ez a része a folyamatnak elmaradhat, mi azért tettünk gyöngyöt a pálca és a forgó közé, hogy kevésbé súrolódjanak forgás közben. Ez esetben addig nyomjuk a gombostűt, míg teljesen össze nem ér a pálca és a forgó.

Ezzel el is készültünk a szélforgónkkal, melyet vihetünk is magunkkal a szabadba.

# data[].attributes.attachment_link.description
Talán az egyik legjobb szabadtéri dekoráció és egyben játék, melyet a gyerekek nagyon szeretnek, a szélforgó. Pillanatok alatt összeállítható, és különböző anyagokból is elkészíthető. A leggyakoribb a papírból készült, amit egy hurkapálcára felrögzítve ki is vihetünk a szabadba, hadd forgassa a szél. Remek kikapcsolódás és szórakozás kicsiknek, nagyoknak egyaránt.

# data[].attributes.attachment_link.title
Iskolás leszek1 - jigsaw puzzle (24 pieces)

# data[].attributes.body
Új és régi énekeket is ajánlok nektek. Figyeljetek az utasításokra, és jó játék lesz a dalos játék ismétlése.
A ballagó dalt énekeljétek még sokszor, lehet, hogy még szükség lesz rá.

Száraz kórót égettem
https://www.youtube.com/watch?v=k15tFsNFb5g
Két szál pünkösd rózsa
https://www.youtube.com/watch?v=1aWGYqYjLok

# data[].attributes.attachment_link.provider_name
Wordwall - Készítsen feladatokat gyorsan, egyszerűen

# data[].attributes.attachment_link.title
Iskolába készülök!_ memória /szerző: Zombori Emőke/

# data[].attributes.attachment_link.description
Egyező párok - Érintse meg a moazikokat, hogy párokat találjon.

# data[].attributes.body
Nagyon rossz érzés, hogy a járvány miatt sok-sok jó dolog marad el ebben a nevelési évben. Főként az volt rossz, hogy olyan hirtelen kellett elválni. Azért is rossz ez, mert ti már az elmaradt közös élményket nem élhetitek át már óvodásként. Így év vége felé elmaradt a Napraforgó hét, a vidám gyermeknapi programok, az óvodai ballagás. Mindezeket most szüleitekkel fogjátok átélni. Kiránduljatok, menjetek el állatkertbe, játszótérre.
Az utolsó ajánlásban mindenből szeretnék küldeni emlékeket, feladatokat.
Ezen az utolsó alkalmon kívánok Nektek a nyárra sok-sok vidámságot, sok kirándulást, fürdőzést, fagyizást!
Most nem búcsúzom, mert reményeink szerint augusztusban találkozunk még!